દરમિયાન લૂંટારુઓ રેલનગર અંડરબ્રિજ, મોરબી બાયપાસ, બેડી ચોકડી, કુવાડવા, બામણબોર થઇ ચોટીલા તરફ ભાગી ગયા હોય તે દિશામાં ટિમો દોડાવી હતી પરંતુ કઈ હાથ લાગ્યું ન હતું અંતે આ ગુનામાં ઘરના જ ઘાતકી હોવાની અગાઉથી વ્યક્ત કરાયેલી શંકા સાચી પડી હતી ડીસીબીના પીઆઇ એચ એમ ગઢવીના માર્ગદર્શન હેઠળ પીએસઆઇ ધાખડા, ફિરોજભાઈ શેખ, કુલદીપસિંહ જાડેજા, યોગીરાજસિંહ જાડેજા અને પ્રદીપસિંહ જાડેજાને મળેલી બાતમી આધારે વિજયસિંહ ઝાલા,  હિરેનભાઈ સોલંકી, એભલભાઈ બરાલીયા, સંજયભાઈ પાપરા સહિતનાઓ સાથે રાખીને જુના મોરબી રોડ ઉપરથી ચામડીયાપરા ખાટકીવાસમાં રહેતા અલ્લાઉદીન ઉર્ફે કાળો યાકુબભાઇ મમાણી, ઇમરાન ઉર્ફે ભદો જમાલભાઈ બાવનકા અને ભગવતિપરાના અખ્તર ઉર્ફે અકરમ ઉર્ફે અક્કુ રહીમભાઈ કાલવાને ઝડપી લઇ લૂંટમાં ગયેલ રોકડ પૈકી ૧,૪૨,૩૦૦ રોકડા અને લૂંટમાં ઉપયોગમાં લીધેલ બાઈક કબ્જે કર્યા હતા આ અંગે યોજાયેલ પત્રકાર પરિષદમાં માહિતી આપતા પોલીસ કમિશ્નર મનોજ અગ્રવાલે જણાવ્યું હતું કે આ આરોપીઓ અગાઉ આ જ પેઢીમાં કામ કરતા હતા બનાવના દસ દિવસ પહેલા રેકી કરી હતી પરંતુ સફળતા મળી ન હતી જેથી માસ્ટર માઈન્ડ ઇમરાન ઉર્ફે ભદાએ પોતાનું બાઈક અનલકી છે તેવું નક્કી કરી મિત્ર કમલેશ પરમારનું બાઈક લઈને રેકી કરવાનું નક્કી કર્યું હતું તે મુજબ બનાવના દિવસે મિત્રનું બાઈક લઈને જતા ફરિયાદીને એક્ટિવામાં થેલો મુકતા જોઈ જતા પીછો કર્યો હતો અને અંતે સફળતા મળી હતી ત્રણ આરોપીઓ પૈકી ઇમરાન બાવનકા અગાઉ બી ડિવિઝન અને થોરાળામાં મારામારી, જુગાર અને પશુ સંરક્ષણધારા સહિતના ગુનાઓમાં પકડાઈ ચુક્યો છે પોલીસ કમિશ્નરે સફળ કામગીરી બદલ ૧૫ હજારના ઈનામની જાહેરાત પણ કરી છે.